JY LEES NOU Jessica Simpson verloor 18 kg in 4 maande - foto
Die sangeres Jessica Simpson het haar post-swangerskap-debuut op Katie Couric se nuwe TV-geselsprogram gemaak. Hoewel sy nog nie op haar finale doelgewig van 59 kg is nie, het sy reeds 18 kg in 4 maande verloor. So berig www.lifeandstylemag.com
Danksy borsvoeding, marathon-sessies in die gimnasium en 'n persoonlike Weight Watchers-dieetplan het Jessica Simpson reeds 18 kg verloor ná die geboorte van haar eersteling.
"Sy't die afgelope tyd baie aandag aan haarself gegee," het 'n bron aan die tydskrif gesê. "Sy gaan binnekort haar vordering in 'n reeks Weight Watchers-advertensies wys." Sy het die eerste advertensie op 16 Augustus geskiet.
"Sy het sover al haar doelwitte in die gewigsverlies-program bereik en is in die wolke daaroor," het 'n vriendin van Simpson vertel. "Sy is só trots op haarself."
Jessica het onlangs erken dat haar lyf nie sommer net vinnig weer soos 'n supermodel s'n lyk nie. "Ek is net 'n gewone vrou wat wil goed voel en gesond wees vir haar babadogtertjie, haar verloofde en haarself," het sy gesê.